**DODATNI JAVNI RAZPIS ZA SOFINANCIRANJE PROJEKTOV**

**SOCIALNE AKTIVACIJE**

Javni razpis delno financira Evropska unija, in sicer iz Evropskega socialnega sklada. Javni razpis se izvaja v okviru Operativnega programa za izvajanje evropske kohezijske politike v obdobju 2014–2020, 9. prednostne osi »Socialna vključenost in zmanjševanje tveganja revščine«, 9.1 prednostne naložbe »Aktivno vključevanje, vključno s spodbujanjem enakih možnosti in dejavnega sodelovanja ter izboljšanje zaposljivosti«, 9.1.2 specifičnega cilja »Opolnomočenje ciljnih skupin za približevanje trgu dela«. Na javnem razpisu bodo izbrane operacije. Operacijo v okviru tega javnega razpisa predstavlja projekt izbranega prijavitelja.

**RAZPISNA DOKUMENTACIJA**

**UVOD**

Razpisna dokumentacija dopolnjuje besedilo Dodatnega javnega razpisa za sofinanciranje projektov socialne aktivacije ter dodatno pojasnjuje naslednje elemente besedila javnega razpisa:

* Dodatna pojasnila glede doseganja kvantificiranih kazalnikov
* Dodatna pojasnila glede načina izvedbe javnega razpisa
* Pogoji za kandidiranje in preverjanje izpolnjevanja pogojev
* Merila za ocenjevanje
* Postopek in način izbora prejemnikov sredstev – strokovno ocenjevanje

Razpisna dokumentacija vsebuje tudi obrazce in priloge za oddajo vloge na javni razpis.

Prijavitelji in projektni partnerji so dolžni pri pripravi in izvajanju projektov upoštevati tako besedilo javnega razpisa kot tudi besedilo razpisne dokumentacije.

1. **DODATNA POJASNILA GLEDE DOSEGANJA KVANTIFICIRANIH KAZALNIKOV**
   1. **Število oseb iz ranljivih ciljnih skupin vključenih v program – kazalnik učinka**

Za izpolnitev tega kazalnika se šteje vključitev osebe iz ciljne skupine javnega razpisa v program socialne aktivacije, s katero sta podpisana pogodba o vključitvi osebe v poskusno izvajanje programa socialne aktivacije (v nadaljevanju: pogodba o vključitvi) in individualni izvedbeni načrt.

* + 1. ***Napotovanje in vključevanje oseb v programe socialne aktivacije ter izvajanje programov socialne aktivacije***

Napotovanje oseb v programe socialne aktivacije bo potekalo preko enotne vstopne točke[[1]](#footnote-2) in uradov za delo, v sodelovanju z izbranimi prijavitelji. Enotna vstopna točka in uradi za delo bodo pripravili širši nabor oseb iz ciljnih skupin. Na podlagi širšega nabora primernih kandidatov za vključitev v programe socialne aktivacije, tj. oseb iz ciljnih skupin, bodo koordinatorji socialne aktivacije izvedli individualne razgovore s kandidati. Izbrani izvajalci projektov socialne aktivacije morajo sodelovati z enotno vstopno točko in uradi za delo pri naboru ustreznih udeležencev tj. morajo za vključitev v vsak posamezen program predlagati dodatne kandidate, ki izpolnjujejo pogoje za vključitev, določene v poglavjih 5.1, 5.2 in 5.3 tega javnega razpisa in morajo na poziv koordinatorja socialne aktivacije sodelovati pri izvedbi individualnih razgovorov s kandidati.

V okviru razgovorov bosta koordinator socialne aktivacije in kandidat skupaj pripravila individualni dogovor, ki bo podlaga za vključitev v program socialne aktivacije.

V posamezen program socialne aktivacije bo istočasno vključenih največ 15 (petnajst) oseb iz ciljnih skupin (v nadaljevanju: udeleženci). V primeru izstopov udeležencev ali izhodov v različne oblike zaposlitve, izobraževanja/usposabljanja ali pridobivanja kvalifikacij, bodo ti lahko nadomeščeni z novimi udeleženci.

Udeleženci bodo vključeni v program socialne aktivacije v tistem kraju izvedbe, ki je najbliže njihovem kraju prebivanja.

* 1. **Delež oseb iz ranljivih ciljnih skupin vključenih v iskanje zaposlitve, izobraževanje/usposabljanje, pridobivanje kvalifikacij ali v zaposlitev ob izhodu – kazalnik rezultata**

»Vključenost osebe v iskanje zaposlitve, izobraževanje/usposabljanje, pridobivanje kvalifikacij ali v zaposlitev ob izhodu« pomeni, da se bodo udeleženci bodisi registrirali v evidenci brezposelnih oseb, ki jo vodi Zavod Republike Slovenije za zaposlovanje, bodisi vključili v programe usposabljanja ali izobraževanja, v program za pridobivanje kvalifikacij – potrditev neformalno pridobljenih znanj, ali pa se bodo zaposlili v okviru programov, ki so predvideni v ukrepih aktivne politike zaposlovanja, kot npr. javna dela, zaščitenih delovnih okoljih ali na običajnem trgu dela.

Izbrani prijavitelji si morajo prizadevati, da bo po končanju posameznega programa socialne aktivacije v iskanje zaposlitve, izobraževanje/usposabljanje, pridobivanje kvalifikacij ali v zaposlitev vključenih vsaj **25 % oseb.**

Izbrani prijavitelji so dolžni spremljati uspešnost realizacije kazalnika »Delež oseb iz ranljivih ciljnih skupin vključenih v iskanje zaposlitve, izobraževanje/usposabljanje, pridobivanje kvalifikacij ali v zaposlitev ob izhodu« 4 tedne po zaključku 2. faze programa socialne aktivacije in sicer morajo preveriti položaj udeleženca na 28. (osemindvajseti) dan po zaključku 2. faze programa socialne aktivacije oziroma po izhodu posameznega udeleženca iz programa socialne aktivacije.

Podrobnejša pojasnila glede spremljanja kazalnikov so opredeljena v Dopolnilu k navodilom posredniškega organa MDDSZ upravičencem Operativnega programa za izvajanje evropske kohezijske politike v obdobju 2014-2020 za izvajanje programov v okviru Dodatnega javnega razpisa za sofinanciranje projektov socialne aktivacije (v nadaljevanju: dopolnilo k navodilom), ki je priloga št. 6 razpisne dokumentacije.

1. **DODATNA POJASNILA GLEDE NAČINA IZVEDBE JAVNEGA RAZPISA**

Javni razpis je, glede na obravnavane ciljne skupine, ki so opredeljene v 5. poglavju javnega razpisa, **razdeljen na 3 (tri) ločene sklope**. Specifike posameznega sklopa so določene v besedilu javnega razpisa, v kolikor teh specifik ni, veljajo enake določbe za vse sklope.

Število programov, ki jih mora posamezni prijavitelj izvesti v okviru prijavljenega projekta na posamezen sklop javnega razpisa, je razvidno iz Priloge št. 5 javnega razpisa.

Prijavitelj mora posamezen program izvajati v kraju, ki je kot kraj izvedbe programa določen v Prilogi št. 5 javnega razpisa. Pri tem se kot kraj izvedbe upošteva območje, ki ga pokriva v Prilogi št. 5 javnega razpisa navedena poštna številka (in ne npr. območje občine).

Na območju katerega centra za socialno delo in njegovih/e enot/e se bo posamezen program izvajal, je razvidno iz Priloge št. 5 javnega razpisa.

1. **POGOJI ZA KANDIDIRANJE IN PREVERJANJE IZPOLNJEVANJA POGOJEV**

Strokovna komisija bo preverila izpolnjevanje pogojev za kandidiranje na javnem razpisu za formalno popolne vloge prijaviteljev. V primeru, da kateri koli izmed pogojev ni izpolnjen, se ocenjevanje po merilih ne izvede, vloga pa se zavrne.

Navedene pogoje prijavitelj in projektni partnerji dokazujejo na način, kot izhaja iz spodnje tabele:

|  |  |
| --- | --- |
| **POGOJ** | **DOKAZILO - NAČIN PREVERJANJA** |
| **PROJEKTNO PARTNERSTVO:** | |
| * projektno partnerstvo sestavlja največ 5 (pet) pravnih oseb, tj. prijavitelj in štirje projektni partnerji | * Obrazec št. 1: Prijavnica. |
| **PRIJAVITELJ/PROJEKTNI PARTNER:** | |
| * je pravna oseba s sedežem v Republiki Sloveniji, ki je bila ustanovljena vsaj eno leto dni pred datumom, določenim za oddajo vlog na javni razpis | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (AJPES). |
| * ima sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekta | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. |
| * ima poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred rokom, določenim za oddajo vlog na javni razpis | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (FURS). |
| * ni v stečajnem postopku, postopku prenehanja delovanja, postopku prisilne poravnave ali postopku likvidacije | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Preverljivo iz javno dostopnih evidenc (AJPES). |
| * na zadnji dan v mesecu pred rokom, določenim za oddajo vlog na javni razpis, nima neporavnanih obveznostih (iz naslova integralnih sredstev in namenskih sredstev kohezijske politike) do ministrstva, pri čemer za ugotavljanje obstoja obveznosti do ministrstva ni pogoj, da bi bila le-ta že ugotovljena s pravnomočnim izvršilnim naslovom | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Preverljivo iz evidenc ministrstva. |
| * za stroške, ki so predmet tega javnega razpisa, ni prejel drugih javnih sredstev, vključno s sredstvi Evropske unije | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. |
| **PROJEKT:** | |
| * v vsakem posameznem kraju izvedbe, določenem v Prilogi št. 5, je predvidena izvedba enega programa socialne aktivacije | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. |
| * zagotovljeni so ustrezni prostori za izvajanje programov v vsakem kraju izvedbe, določenem v Prilogi št. 5 | * Obrazec št. 1: Prijavnica. * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Priloga št. 14: Izpis iz zemljiške knjige, najemna pogodba[[2]](#footnote-3) ali drug pravni akt, iz katerega je razvidna ureditev medsebojnih pravic in obveznosti, vezanih na nepremičnino. * Priloga št. 15: Načrt prostorov oziroma izris tlorisa prostorov, iz katerega je razvidna zahteva glede velikosti in razdelitve prostorov.   *Priloženi morajo biti izpisi iz zemljiških knjig/najemne pogodbe ali drugi pravni akti in tlorisne skice za prostore v vseh razpisanih krajih izvajanja programov v okviru posameznega projekta.* |
| * zagotovljeni so ustrezni kadrovski pogoji za izvedbo projekta in sicer:  1. **Pogoji za SKLOP 1:**  * predvideno je ustrezno število strokovnih skupin glede na število krajev izvedbe, določeno v Prilogi št. 5; * osebe, nominirane v strokovno skupino, sodelujejo le v eni strokovni skupini; * kadrovska zasedba strokovne skupine je ustrezna tj. za vsako strokovno skupino sta predvidena najmanj **2 strokovna sodelavca**, ki imata:   + zaključeno vsaj 6/2. stopnjo izobrazbe (1. bolonjska stopnja po novih programih oziroma specializacija po višješolskih programih ali visokošolski strokovni programi po starih programih) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17) in   + dodatna znanja, pridobljena z usposabljanjem/izobraževanjem/specializacijo v skupnem trajanju najmanj 50 ur in sicer na vsebinskih področjih, navedenih v točki 8.3.1 javnega razpisa in   + najmanj 2 (dve) leti delovnih izkušenj v zadnjih 5 (petih)[[3]](#footnote-4) letih na področju opolnomočenja, dviga motivacije in/ali krepitve socialnih, funkcionalnih in delovnih kompetenc oseb iz ciljne skupine.  1. **Pogoji za SKLOP 2:**  * osebe, nominirane v strokovno skupino, sodelujejo le v eni strokovni skupini; * kadrovska zasedba strokovne skupine je ustrezna tj. za vsako strokovno skupino sta predvideni najmanj **dve strokovni sodelavki[[4]](#footnote-5)** in sicer:   **1 strokovna sodelavka ima**:   * zaključeno vsaj 6/2. stopnjo izobrazbe (1. bolonjska stopnja po novih programih oziroma specializacija po višješolskih programih ali visokošolski strokovni programi po starih programih) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17) in * dodatna znanja, pridobljena z usposabljanjem/izobraževanjem/specializacijo v skupnem trajanju najmanj 50 ur in sicer na vsebinskih področjih, navedenih v točki 8.3.2 javnega razpisa in * najmanj 2 (dve) leti delovnih izkušenj v zadnjih 5 (petih)[[5]](#footnote-6) letih na področju opolnomočenja, dviga motivacije in/ali krepitve socialnih, funkcionalnih in delovnih kompetenc oseb iz ciljne skupine.   **1 strokovna sodelavka, ki bo opravljala naloge kulturne mediatorke, ima**:   * zaključeno vsaj 5. stopnjo izobrazbe, * najmanj 1 (eno) leto delovnih izkušenj v zadnjih 5 (petih)[[6]](#footnote-7) letih na področju neposrednega dela z osebami iz ciljne skupine, * znanje slovenskega jezika in * znanje jezika oseb iz ciljne skupine.  1. **Pogoji za SKLOP 3:**  * osebe, nominirane v strokovno skupino, sodelujejo le v eni strokovni skupini; * kadrovska zasedba strokovne skupine je ustrezna tj. za vsako strokovno skupino sta predvideni najmanj **dve strokovni sodelavki[[7]](#footnote-8)** in sicer:   **1 strokovna sodelavka ima**:   * zaključeno vsaj 6/2. stopnjo izobrazbe (1. bolonjska stopnja po novih programih oziroma specializacija po višješolskih programih ali visokošolski strokovni programi po starih programih) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17) in * dodatna znanja, pridobljena z usposabljanjem/izobraževanjem/specializacijo v skupnem trajanju najmanj 50 ur in sicer na vsebinskih področjih, navedenih v točki 8.3.3 javnega razpisa in * najmanj 2 (dve) leti delovnih izkušenj v zadnjih 5 (petih)[[8]](#footnote-9) letih na področju opolnomočenja, dviga motivacije in/ali krepitve socialnih, funkcionalnih in delovnih kompetenc oseb iz ciljne skupine.   **1 strokovna sodelavka, ki bo opravljala naloge romske aktivatorke, ima**:   * zaključeno vsaj 5. stopnjo izobrazbe, * najmanj 1 (eno) leto delovnih izkušenj v zadnjih 5 (petih)[[9]](#footnote-10) letih na področju neposrednega dela z osebami iz ciljne skupine in * opravljeno nacionalno poklicno kvalifikacijo romski koordinator ali nacionalno poklicno kvalifikacijo romski pomočnik   ali   * zaključeno vsaj 5. stopnjo izobrazbe in * najmanj 5 (pet) let delovnih izkušenj na področju neposrednega dela z osebami iz ciljne skupine. | * Obrazec št. 1: Prijavnica. * Preverljivo iz seznamov ministrstva in oddanih vlog. * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Priloga št. 7: Kopija potrdila o zahtevani izobrazbi za strokovne sodelavce. * Priloga št. 8: Življenjepis (CV) za strokovne sodelavce[[10]](#footnote-11). * Priloga št. 9: Kopije dokazil za izkazovanje pridobljenih dodatnih znanj oziroma udeležbe na usposabljanjih/izobraževanjih/specializaciji. * Obrazec št. 1: Prijavnica. * Preverljivo iz seznamov ministrstva in oddanih vlog. * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Priloga št. 7: Kopija potrdila o zahtevani izobrazbi za strokovne sodelavce. * Priloga št. 8: Življenjepis (CV) za strokovne sodelavce[[11]](#footnote-12). * Priloga št. 9: Kopije dokazil za izkazovanje pridobljenih dodatnih znanj oziroma udeležbe na usposabljanjih/izobraževanjih/specializaciji. * Priloga št. 7: Kopija potrdila o zahtevani izobrazbi za strokovne sodelavce. * Priloga št. 8: Življenjepis (CV) za strokovne sodelavce[[12]](#footnote-13). * Priloga št. 10: Dokazilo o znanju slovenskega jezika[[13]](#footnote-14). * Priloga št. 11: Dokazilo o znanju tujega jezika. * Obrazec št. 1: Prijavnica. * Preverljivo iz seznamov ministrstva in oddanih vlog. * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. * Priloga št. 7: Kopija potrdila o zahtevani izobrazbi za strokovne sodelavce. * Priloga št. 8: Življenjepis (CV) za strokovne sodelavce[[14]](#footnote-15). * Priloga št. 9: Kopije dokazil za izkazovanje pridobljenih dodatnih znanj oziroma udeležbe na usposabljanjih/izobraževanjih/specializaciji. * Priloga št. 7: Kopija potrdila o zahtevani izobrazbi za strokovne sodelavce. * Priloga št. 8: Življenjepis (CV) za strokovne sodelavce[[15]](#footnote-16). * Priloga št. 12: Dokazilo o opravljeni nacionalni poklicni kvalifikaciji. * Priloga št. 7: Kopija potrdila o zahtevani izobrazbi za strokovne sodelavce. * Priloga št. 8: Življenjepis (CV) za strokovne sodelavce[[16]](#footnote-17). |
| * v primeru morebitne zamenjave strokovnih sodelavcev, zaposlenih na projektu, bo zagotovljena njihova nadomestitev s kadrom, ki izpolnjuje vse zahteve glede izobrazbe, delovnih izkušenj in dodatnih znanj, navedene v besedilu javnega razpisa in razpisne dokumentacije | * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. |
| * zagotovljeno je, da bodo izvedene vse aktivnosti programa socialne aktivacije, kot so določene v poglavjih 7.1 do 7.5 javnega razpisa; vsak program socialne aktivacije bo vseboval vse obvezne vsebine programa socialne aktivacije, kot so za vsak posamezen modul programa določene v poglavju 7.2 javnega razpisa in se ne bo izvajal kot del javne službe | * Obrazec št. 1: Prijavnica. * Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev. |
| * izkazana je skladnost s cilji na ravni OP EKP 2014-2020 ter s cilji in rezultati na ravni 9. prednostne osi, 9.1 prednostne naložbe, kot navedeno v poglavju 4 javnega razpisa | * Obrazec št. 1: Prijavnica. |
| * izkazan je prispevek k doseganju rezultata 9.1.2 specifičnega cilja prednostne naložbe, kot navedeno v poglavju 4 javnega razpisa | * Obrazec št. 1: Prijavnica. |
| * projekt je realno izvedljiv in upošteva aktivnosti, časovni in finančni okvir, določen z javnim razpisom | * Obrazec št. 1: Prijavnica. |
| * projekt obravnava ustrezno ciljno skupino, kot je za posamezen sklop javnega razpisa določeno v poglavju 5 javnega razpisa | * Obrazec št. 1: Prijavnica. |
| * izkazana je skladnost s horizontalnimi načeli trajnostnega razvoja, nediskriminacije, enakih možnosti in dostopnosti, vključno z dostopnostjo za invalide, ter enakosti moških in žensk | * Obrazec št. 1: Prijavnica. |

* 1. **Dodatna pojasnila glede kadrovskih zahtev pri izvajanju aktivnosti**
     1. **Strokovni sodelavci**

Strokovne naloge na projektu morajo izvajati **ustrezno usposobljene osebe,** tj. strokovna skupina, ki jo sestavljata najmanj 2 (dva) in največ 4 (štirje) strokovni sodelavci. Osebe, ki bodo v okviru projekta nastopale kot strokovni sodelavci, bodisi pri prijavitelju in/ali pri projektnih partnerjih, morajo izpolnjevati v besedilu javnega razpisa in razpisne dokumentacije določene zahteve glede izobrazbe, delovnih izkušenj in dodatnih znanj.

V primeru morebitne zamenjave strokovnih sodelavcev morajo prijavitelj in projektni partnerji zagotoviti njihovo nadomestitev s kadrom, ki izpolnjuje vse zahteve glede izobrazbe, delovnih izkušenj in dodatnih znanj, navedene v besedilu javnega razpisa in razpisne dokumentacije.

V primeru, da se pri prijavitelju ali pri projektnih partnerjih v času izvajanja projekta pridruži dodatni (nov) strokovni sodelavec, mora ta izpolnjevati vse zahteve glede izobrazbe, delovnih izkušenj in dodatnih znanj, navedene v besedilu javnega razpisa in razpisne dokumentacije.

Prijavitelj mora o nameravani zamenjavi strokovnega sodelavca oziroma o nameravanem imenovanju dodatnega strokovnega sodelavca pisno obvestiti skrbnika pogodbe na ministrstvu in mu posredovati dokazila o izpolnjevanju pogojev za nov kader.

Po prejemu zgoraj navedenega obvestila, vključno z ustreznimi dokazili, bo ministrstvo potrdilo ali zavrnilo izpolnjevanje pogojev. Nov kader lahko aktivnosti prične izvajati šele po potrditvi izpolnjevanja pogojev s strani ministrstva. **Vsi stroški osebja, ki nastanejo pred pridobitvijo soglasja s strani ministrstva, so neupravičeni stroški.**

**Z udeleženci programov socialne aktivacije lahko delajo samo ustrezno usposobljene osebe, tj. strokovni sodelavci.**

Strokovni sodelavci so odgovorni za izvedbo vseh aktivnosti programov socialne aktivacije in izvajajo večji del aktivnosti programov socialne aktivacije. Strokovni sodelavci lahko pri izvedbi posameznih vsebin (npr. delavnic, seminarjev ipd.) sodelujejo tudi z drugimi strokovnjaki (zunanjimi sodelavci). **Pri tem ni dovoljeno, da zunanji sodelavci prevzamejo izvedbo celotnega modula ali sklopa aktivnosti.** Tudi v primeru, ko posamično aktivnost izvaja zunanji strokovnjak, morajo strokovni sodelavci sodelovati pri izvedbi aktivnosti, tj. biti prisotni, sodelovati pri opredelitvi vsebine ipd.

* + 1. **Podporno osebje**

Pri izvedbi projekta lahko sodeluje tudi t. i. podporno osebje, ki lahko opravlja npr. administrativna dela, koordinacijo, mreženje. Osebam, ki opravljajo spremljevalne naloge na projektu, ni potrebno izpolnjevati pogojev glede izobrazbe, delovnih izkušenj in pridobljenih dodatnih znanj, ki so z besedilom javnega razpisa in razpisne dokumentacije zahtevani za strokovne sodelavce.

Podporno osebje **ne sme samostojno** izvajati vsebinskih nalog projekta, ki so po posameznih modulih navedene v točki 7.2 javnega razpisa.

1. **MERILA ZA OCENJEVANJE**

Strokovna komisija za izvedbo javnega razpisa bo formalno popolne ter pravočasno prispele vloge, ki bodo izpolnjevale vse pogoje za kandidiranje na javnem razpisu, ocenila po merilih za ocenjevanje vlog.

Ocenjevalci bodo pri podeljevanju točk upoštevali naslednjo ocenjevalno lestvico:

|  |  |
| --- | --- |
| **Št. točk** | **Ocena** |
| 4 | povsem ustrezno |
| 3 | delno ustrezno |
| 2 | sprejemljivo |
| 1 | pogojno sprejemljivo |
| 0 | neustrezno/nesprejemljivo |

V spodnji tabeli so dodatno opisana merila in prikazan način ocenjevanja.

|  |  |  |  |  |
| --- | --- | --- | --- | --- |
| **Merilo** | **Opis merila** | | **Točkovanje** | |
| 1. **USTREZNOST PROJEKTA** | | | **Možnih največ 20 točk** | |
| * 1. Utemeljitev projekta | Projekt prepoznava potrebe oseb iz ciljne skupine javnega razpisa ter jasno opredeljuje, kako bo izvedba projekta pripomogla k blaženju oziroma odpravljanju njihovih težav. | **0** – neustrezno/nesprejemljivo  **1** – pogojno sprejemljivo  **2** – sprejemljivo  **3** – delno ustrezno  **4** – povsem ustrezno | |
| * 1. Poznavanje okolja izvedbe projekta socialne aktivacije | Prijavitelj izkazuje dobro poznavanje okolja, v katerem se bo projekt socialne aktivacije izvajal, in prepoznava priložnosti za nadaljnji razvoj udeležencev in možnosti za njihovo vključevanje na trg dela. Analiza je podkrepljena s konkretnimi podatki iz okolja, za katerega se podaja prijava (npr. statistični podatki ipd.). | **0** – neustrezno/nesprejemljivo  **1** – pogojno sprejemljivo  **2** – sprejemljivo  **3** – delno ustrezno  **4** – povsem ustrezno | |
| * 1. Usklajenost projekta z namenom in cilji javnega razpisa | Namen in cilji projekta so ustrezno opredeljeni in skladni z namenom in cilji javnega razpisa. Cilji so kvantificirani ter objektivno preverljivi (opredeljeni viri informacij). | **0** – neustrezno/nesprejemljivo  **1** – pogojno sprejemljivo  **2** – sprejemljivo  **3** – delno ustrezno  **4** – povsem ustrezno | |
| * 1. Ustreznost metod dela | Predlagane metode dela so jasno opredeljene in bodo zagotovile doseganje zastavljenih ciljev javnega razpisa. Predlagane so nove/inovativne metode dela. Predvidene metode dela so prilagojene različnim ciljnim skupinam. | **0** – neustrezno/nesprejemljivo  **1** – pogojno sprejemljivo  **2** – sprejemljivo  **3** – delno ustrezno  **4** – povsem ustrezno | |
| * 1. Ustreznost in usklajenost projektnih aktivnosti | Načrtovane aktivnosti so jasno opredeljene in ustrezajo prepoznanim potrebam oseb iz ciljnih skupin. Jasno je utemeljeno kako bodo prispevale k izboljšanju njihove socialne vključenosti in povečanju zaposlitvenih možnosti. | **0** – neustrezno/nesprejemljivo  **1** – pogojno sprejemljivo  **2** – sprejemljivo  **3** – delno ustrezno  **4** – povsem ustrezno | |
| 1. **IZVEDLJIVOST PROJEKTA** | | | **Možnih največ 12 točk** | |
| 1. Izvedljivost načrtovanih projektnih aktivnosti | Aktivnosti projekta so smiselno načrtovane, terminsko ustrezno razporejene glede na predvidene obvezne module programa socialne aktivacije in realno izvedljive v predvidenem času. | **0** – neustrezno/nesprejemljivo  **1** – pogojno sprejemljivo  **2** – sprejemljivo  **3** – delno ustrezno  **4** – povsem ustrezno | |
| 1. Opredelitev tveganj in ukrepov za odpravo tveganj | Prepoznana so kritična tveganja in problemi, ki bi lahko ogrozili izvedbo projekta in jasno opredeljeni predvideni ukrepi za njihovo odpravo. | **0** – neustrezno/nesprejemljivo  **1** – pogojno sprejemljivo  **2** – sprejemljivo  **3** – delno ustrezno  **4** – povsem ustrezno | |
| 1. Načrt vodenja in upravljanja projekta | V načrtu vodenja projekta je natančno in jasno predstavljena organizacijska struktura upravljanja, vodenja in koordinacije projekta. Ustrezno so pojasnjeni procesi odločanja v projektu. V primeru projektnega partnerstva so jasno razvidne vloge vsakega izmed projektnih partnerjev, ki se dopolnjujejo in ne prekrivajo. Jasno so opredeljeni načini reševanja konfliktov. | **0** – neustrezno/nesprejemljivo  **1** – pogojno sprejemljivo  **2** – sprejemljivo  **3** – delno ustrezno  **4** – povsem ustrezno | |
| 1. **USPOSOBLJENOST ZA IZVEDBO PROJEKTA** | | | **Možne največ 4 točke** | |
| 1. Reference prijavitelja in projektnih partnerjev | Prijavitelj in projektni partnerji imajo v obdobju zadnjih 5 (petih) let, tj. v obdobju koledarskih let 2016 do 2020, reference na področju vodenja ali izvajanja projektov, vezanih na delo s ciljno skupino javnega razpisa in/ali na vsebinskem področju javnega razpisa, tj. na področju **izvajanja programov za izboljšanje socialne vključenosti in povečanje zaposlitvenih možnosti oziroma približevanje vstopu na trg dela.**  Upoštevajo se projekti, ki so bili **sofinancirani** **z javnimi** **viri** SLO (proračun RS, proračuni občin, blagajne javnega financiranja), EU sredstvi ali drugimi mednarodnimi viri (npr. norveški ali EGP finančni mehanizem). V kolikor so bili projekti sofinancirani izključno z zasebnimi viri, se pri ocenjevanju ne upoštevajo. Upoštevajo se projekti, pri katerih so bili prijavitelji/projektni partnerji v vlogi prijavitelja/projektnega partnerja in ne npr. v vlogi zunanjega izvajalca. | **0** – prijavitelj in/ali kateri koli izmed projektnih partnerjev ima/jo manj kot 1 leto izkušenj[[17]](#footnote-18)  **1** – prijavitelj in vsak projektni partner imajo vsaj 1 leto izkušenj  **2** – prijavitelj in vsak projektni partner imajo vsaj 2 leti izkušenj  **3** – prijavitelj in vsak projektni partner imajo vsaj 3 leta izkušenj  **4** – prijavitelj in vsak projektni partner imajo 4 ali več let izkušenj | |
| 1. **ZAGOTAVLJANJE TRAJNOSTI** | | | **Možnih največ 8 točk** | |
| 1. Zagotavljanje trajnosti projektnih rezultatov | Jasno je opredeljeno na kakšen način bo zagotovljena trajnost projektnih rezultatov ter ali in kako bo zagotovljeno nadaljevanje aktivnosti po zaključku projekta. | **0** – neustrezno/nesprejemljivo  **1** – pogojno sprejemljivo  **2** – sprejemljivo  **3** – delno ustrezno  **4** – povsem ustrezno | |
| 1. Načrt spremljanja udeležencev po izhodu iz programa socialne aktivacije | Pripravljen je ustrezen načrt spremljanja udeležencev po izhodu iz programa socialne aktivacije, tj. po zaključku 2. faze programa socialne aktivacije. | **0** – neustrezno/nesprejemljivo  **1** – pogojno sprejemljivo  **2** – sprejemljivo  **3** – delno ustrezno  **4** – povsem ustrezno | |
| 1. **DRUGI SPECIFIČNI KRITERIJI** | | | **Možnih največ 16 točk** | |
| 1. Sodelovanje s podjetji na trgu dela na lokalni/regionalni ravni[[18]](#footnote-19) | Projekt se bo izvajal v sodelovanju z deležniki na trgu dela na lokalni/regionalni ravni (npr. podjetji, socialnimi podjetji ipd.). | **0** – sodelovanje ni predvideno  **1** – sodelovanje z eno organizacijo  **2** – sodelovanje z dvema organizacijama  **3** – sodelovanje s tremi organizacijami  **4** – sodelovanje s štirimi ali več organizacijami | |
| 1. Sodelovanje z drugimi deležniki na lokalni/regionalni ravni | Projekt se bo izvajal v sodelovanju z drugimi deležniki na lokalni/regionalni ravni (npr. izobraževalnimi ustanovami, občinami, nevladnimi organizacijami, večgeneracijskimi centri, večnamenskimi romskimi centri ipd.). | **0** – sodelovanje ni predvideno  **1** – sodelovanje z eno organizacijo  **2** – sodelovanje z dvema organizacijama  **3** – sodelovanje s tremi organizacijami  **4** – sodelovanje s štirimi in več organizacijami | |
| 1. Načrt izmenjave izkušenj, rezultatov in dobrih praks z drugimi izvajalci programov socialne aktivacije | Projektne aktivnosti predvidevajo izmenjavo izkušenj, rezultatov in dobrih praks z drugimi izvajalci programov socialne aktivacije. Načrt sodelovanja je jasno opredeljen. | **0** – neustrezno/nesprejemljivo  **1** – pogojno sprejemljivo  **2** – sprejemljivo  **3** – delno ustrezno  **4** – povsem ustrezno | |
| 1. Načrt sodelovanja z deležniki | Jasno in konkretno je prikazan načrt sodelovanja z deležniki. Prikazano in predvideno je sodelovanje tako z deležniki, ki so že podali pismo podpore, kot tudi način nagovarjanja in krepitve sodelovanja z deležniki, ki pisma podpore niso podali, pa bi sodelovanje z njimi prispevalo k doseganju ciljev projekta. V načrtu je jasno opredeljen predviden način sodelovanja. | **0** – neustrezno/nesprejemljivo  **1** – pogojno sprejemljivo  **2** – sprejemljivo  **3** – delno ustrezno  **4** – povsem ustrezno | |
| **Skupno število točk** |  | **60** | |

Največje skupno možno število doseženih točk je **60.**

Sofinancirani bodo projekti, ki bodo v okviru posameznega razpisanega območja izvedbe projekta dosegli najvišje število točk ob pogoju, da bodo dosegli minimalni kakovostni kriterij, tj. bodo na osnovi ocenjevanja dosegli skupaj **najmanj 30 točk.**

Projekt, ki bo pri katerem koli podmerilu pri merilu ustreznost projekta (merilo 1) in/ali podmerilu izvedljivost načrtovanih projektnih aktivnosti (podmerilo 2.1) dosegel 0 točk, bo zavrnjen.

1. **POSTOPEK IN NAČIN IZBORA PREJEMNIKOV SREDSTEV – STROKOVNO OCENJEVANJE**

Strokovna komisija bo opravila pregled formalno popolnih vlog. Preverila bo izpolnjevanje pogojev za kandidiranje na javnem razpisu, določenih v poglavju 8 javnega razpisa, in ocenila formalno popolno vlogo na podlagi meril, določenih v poglavju 9 javnega razpisa.

V postopku ocenjevanja bodo formalno popolne vloge najprej preverjene glede na pogoje za kandidiranje na javnem razpisu, določene v poglavju 8 javnega razpisa. V kolikor bo strokovna komisija ugotovila, da projekt in/ali prijavitelj/projektni partner ne izpolnjuje vseh pogojev, bo vloga zavrnjena in ne bo predmet ocenjevanja na podlagi meril za ocenjevanje.

Vse formalno popolne vloge, ki bodo izpolnjevale pogoje za kandidiranje na javnem razpisu, bodo ločeno ocenili trije člani strokovne komisije. Končna ocena strokovne komisije se bo oblikovala na podlagi povprečja podeljenih končnih ocen posameznih ocenjevalcev.

Za sofinanciranje bodo predlagani projekti, ki bodo v okviru posameznega razpisanega območja dosegli **minimalni kakovostni kriterij, tj. bodo na osnovi ocenjevanja dosegli najmanj 30 točk.**

Če bo skupna vrednost predlaganih projektov, ki bodo v posameznem razpisanem območju izvedbe projekta dosegli minimalni kakovostni kriterij, presegla razpisano število predvidenih projektov za posamezno razpisano območje, bodo imeli prednost pri izboru projekti z višjim številom točk. V primeru, da za posamezno razpisano območje noben prijavitelj ne bi zbral zadostnega števila točk za dosego minimalnega kakovostnega kriterija ali če za posamezno razpisano območje ne bo prispela nobena vloga, se finančna sredstva za to območje ne dodelijo, niti se ne prenesejo za financiranje projektov v druga razpisana območja.

V primeru, da več prijaviteljev v posameznem razpisanem območju doseže enako število točk, bodo imele prednost pri izboru vloge, ki bodo prejele večje število točk pri merilih 1., 3., 2., 5. in 4., in sicer v tem vrstnem redu. V primeru, da bo število točk še vedno enako, bodo vloge obravnavane po vrstnem redu prejema na ministrstvo.

V primeru, da prijavitelj zaradi katerih koli razlogov odstopi od podpisa pogodbe o sofinanciranju ali če se pogodba ne sklene v predpisanem roku, se lahko za posamezno razpisano območje izbere vloga, ki je naslednja prejela najvišje število točk, ob pogoju, da doseže minimalni kakovostni kriterij tj. 30 točk.

Strokovna komisija lahko na podlagi pregleda vlog oceni, da posamezne predlagane aktivnosti projekta niso upravičene do sofinanciranja ter od prijavitelja zahteva prilagoditev načrta aktivnosti projekta ter finančnega načrta projekta. V primeru, da se prijavitelj ne bo strinjal s predlagano spremembo aktivnosti projekta oziroma finančnega načrta projekta ali se ne bo odzval v roku in na način, ki bo določen v pozivu, se šteje, da odstopa od vloge.

Strokovna komisija lahko od prijaviteljev zahteva tudi dodatna pojasnila oziroma obrazložitve o prijavljenem projektu, predloženih dokazilih, aktivnostih in načrtovanih stroških. V primeru, da pojasnila ne bodo posredovana v roku in na način, ki bo določen v pozivu, ali v primeru, da bo strokovna komisija ocenila, da pojasnila niso ustrezna, bo strokovna komisija vlogo ocenila na podlagi obstoječih podatkov.

Poziv za posredovanje sprememb aktivnosti projekta ter dodatnih pojasnil se bo prijaviteljem posredoval po elektronski pošti na elektronski naslov prijavitelja, naveden na prijavnem obrazcu.

1. **OBRAZCI IN PRILOGE**
   1. **Prijavni obrazci**

Razpisni dokumentaciji so priloženi obrazci, ki morajo biti izpolnjeni v skladu z navodili na posameznem obrazcu in so sestavni del vloge:

* Obrazec št. 1: Prijavnica
* Obrazec št. 2: Finančni načrt
* Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev
  1. **Priloge, ki so del razpisne dokumentacije**

Razpisni dokumentaciji so priložene priloge, ki morajo biti izpolnjene v skladu z navodili na posamezni prilogi in so sestavni del vloge:

* Priloga št. 1: Vzorec pogodbe o sofinanciranju (ni potrebno priložiti k vlogi)
* Priloga št. 2: Vzorec partnerskega sporazuma (ni potrebno priložiti k vlogi)
* Priloga št. 3: Vzorec pogodbe o vključitvi osebe v poskusno izvajanje programa socialne aktivacije (ni potrebno priložiti k vlogi)
* Priloga št. 4: Označba vloge
* Priloga št. 5: Kraji izvedbe projektov (ni potrebno priložiti k vlogi)
* Priloga št. 6: Dopolnilo k navodilom posredniškega organa MDDSZ upravičencem Operativnega programa za izvajanje evropske kohezijske politike v obdobju 2014-2020 za izvajanje programov v okviru Javnega razpisa za sofinanciranje projektov socialne aktivacije (ni potrebno priložiti k vlogi)

### Priloge, ki niso del razpisne dokumentacije in jih morajo prijavitelji oziroma projektni partnerji priložiti sami

* Priloga št. 7: Kopija potrdila o zahtevani izobrazbi za strokovne sodelavce
* Priloga št. 8: Življenjepis (CV) za strokovne sodelavce
* Priloga št. 9: Kopije dokazil za izkazovanje pridobljenih dodatnih znanj oziroma udeležbe na usposabljanjih/izobraževanjih/specializaciji
* Priloga št. 10: Dokazilo o znanju slovenskega jezika (za sklop 2)
* Priloga št. 11: Dokazilo o znanju tujega jezika (za sklop 2)
* Priloga št. 12: Dokazilo o opravljeni nacionalni poklicni kvalifikaciji (za sklop 3, če je relevantno)
* Priloga št. 13: Izjava o neposlovanju z žigom (v kolikor prijavitelj ne posluje z žigom)
* Priloga št. 14: Izpis iz zemljiške knjige, najemna pogodba ali drug pravni akt, iz katerega je razvidna ureditev medsebojnih pravic in obveznosti, vezanih na nepremičnino
* Priloga št. 15: Načrt prostorov oziroma izris tlorisa prostorov, iz katerega je razvidna zahteva glede velikosti in razdelitve prostorov
* Priloga št. 16: Pismo o nameri

Ministrstvo za delo, družino, socialne zadeve in enake možnosti

1. V okviru operacije »Razvoj in vzpostavitev celovitega sistema socialne aktivacije« je vzpostavljen sistem socialne aktivacije, ki omogoča delovanje CSD kot VEM točk (vse na enem mestu) oz. kot enotna vstopna točka (EVT) za vse oblike pomoči posamezniku ali družini na socialnem področju. Za podporo delovanja EVT na vseh 16 CSD in njihovih enotah v Sloveniji se je vzpostavilo 16 regionalnih mobilnih enot. [↑](#footnote-ref-2)
2. Najemna pogodba je lahko sklenjena pod razveznim pogojem, in sicer tako, da velja za celotno obdobje izvajanja projekta zgolj v primeru izbora prijavitelja na tem javnem razpisu. [↑](#footnote-ref-3)
3. Upošteva se obdobje koledarskih let 2016 do 2020. [↑](#footnote-ref-4)
4. Zaradi specifike udeleženk morajo biti strokovni sodelavci, ki bodo izvajali programe socialne aktivacije za projekte v okviru SKLOPA 2 ženskega spola. [↑](#footnote-ref-5)
5. Upošteva se obdobje koledarskih let 2016 do 2020. [↑](#footnote-ref-6)
6. Upošteva se obdobje koledarskih let 2016 do 2020. [↑](#footnote-ref-7)
7. Zaradi specifike udeleženk morajo biti strokovni sodelavci, ki bodo izvajali programe socialne aktivacije za projekte v okviru SKLOPA 3 ženskega spola. [↑](#footnote-ref-8)
8. Upošteva se obdobje koledarskih let 2016 do 2020. [↑](#footnote-ref-9)
9. Upošteva se obdobje koledarskih let 2016 do 2020. [↑](#footnote-ref-10)
10. Življenjepis mora biti podpisan s strani strokovnega sodelavca. [↑](#footnote-ref-11)
11. Življenjepis mora biti podpisan s strani strokovnega sodelavca. [↑](#footnote-ref-12)
12. Življenjepis mora biti podpisan s strani strokovnega sodelavca. [↑](#footnote-ref-13)
13. Kot ustrezno dokazilo o znanju slovenskega jezika se upošteva dokazilo o opravljenih najmanj 4 (štirih) razredih v slovenski šoli (spričevalo), dokazilo o opravljenem tečaju slovenskega jezika v trajanju najmanj 60 ur ali potrdilo uradno pooblaščene izobraževalne ustanove o uspešno opravljenem izpitu iz znanja slovenščine na osnovni ravni. [↑](#footnote-ref-14)
14. Življenjepis mora biti podpisan s strani strokovnega sodelavca. [↑](#footnote-ref-15)
15. Življenjepis mora biti podpisan s strani strokovnega sodelavca. [↑](#footnote-ref-16)
16. Življenjepis mora biti podpisan s strani strokovnega sodelavca. [↑](#footnote-ref-17)
17. Pri dodeljevanju točk pri podmerilu 3.1 se upoštevajo izkušnje vseh pravnih oseb, ki sestavljajo projektno partnerstvo. Primer: prijavitelj in en projektni partner imata 2 leti izkušenj, en projektni partner pa ima manj kot 1 leto izkušenj – dodeli se 0 točk. Za dodelitev 2 točk bi morali imeti vsi trije vsaj 2 leti izkušenj. [↑](#footnote-ref-18)
18. Pri dodeljevanju točk pri podmerilih 5.1 in 5.2 velja, da se isti deležnik upošteva samo pri enem podmerilu. [↑](#footnote-ref-19)